
CEA CĂTRĂ EFESEANI CARTE 
TRIMISĂ A LUI PAVEL 


A i i CAP I 


avel, apostolul lui lisus 
Hristos, pren voia lui 
Dumnezău, sfinților celor 
ce sînt în Efes şi credin- 
cioși întru Hristos lisus: 
Dar voao și pace de 
la Dumnezău, Părintele 

Sa nostru, și Domnul Iisus 
Hastogi Binecuvântat Dumnezău și Pă- 
rintele Domnului nostru lisus Hristos, Cela 
ce ne-au blagoslovit pre noi cu toată blagoslo- 
venia duhovnicească, întru ceale cerești, cu 
Hristos; În ce chip ne-au ales pre noi 
întru El mai nainte de izvodirea lumii, a fi 
noi sfinţi și fără prihană pre denaintea Lui, 
cu dragoste, Mai înainte rînduind pre noi 
întru punere de fii pren lisus Hristos întru 
EI, după bunăvrearea voii Lui, Spre 
lauda mărirei darului Lui, cu carele ne făcu 
dar pre noi cu Cel iubit; Întru Carele 
avem răscumpărarea, pren sîngele Lui ier- 
tarea păcatelor, după bogăţia darului Lui, 
Carele au prisosit întru noi, cu toată înţelep- 
ciunea şi mintea;  Arătînd noao taina voiei 
Lui,după bunăvrearea Lui carea au pus înain- 

te întru EI, Spre diregătoria plinirei 
vremilor, să le întemeiaze toate întru Hristos, 
şi ceale den ceriu, şi ceale de pre pămînt, 
întru El, Întru Carele ne-am și moștenit, 
mai nainte fiind rînduiț după punerea-îna- 
inte a Celui ce toate le isprăveaște după sfa- 
tul voiei Lui, Ca să fim noi spre lauda 
mărirei Lui, cei ce am nădejduit mai nainte 
întru Hristos. Întru Carele şi voi auzind 
cuvîntul adevărului, bunăvestirea mîntuirei 
voastre, întru carea şi crezînd v-aţ pecetluit 
cu Duhul făgăduinţei cel Sfînt, Carele 
iaste arvună moștenirei voastre, spre mîntu- 
irea ocrotirei, spre lauda mărirei Lui. 
Pentru aceaea, auzind şi eu cea de la voi cre- 
dinţă întru Domnul lisus și dragostea cea 
cătră toţi sfinţii, Nu mă încetez mulță- 
mind pentru voi, pomenire voao făcînd la 
rugile meale, Ca Dumnezăul Domnului 
nostru lisus Hristos, Părintele mărirei, să 
dea voao duh de înţelepciune și de descope- 
rire întru conoștinţa Lui,  Luminaţi fund 
ochii cugetului vostru, ca să ştiţ voi carea 
iaste nădeajdea chemării Lui şi carea e bogă- 
ţia mărirei moştenirei Lui întru sfinţi, 
Și ce e cea ce prisoseaște mărime a puterii 
Lui întru noi, ceia ce creadem, după lucrarea 
tăriei puterii Lui,  Carea au lucrat întru 
Hristos, sculindu-L pre El den morți,și L-au 
şăzut în direapta Lui, întru ceale cereşti, 
Mai sus de toată domnia și biruinţa și pu- 
tearea și stăpînirea ŞI de tot numele ce să 
numeaște, nu numai în veacul acesta, ce și 
în cel viitoriu. Şi toate le-au supus supt 
picioarele Lui și pre El L-au dat cap mai 
presus de toate Besearecii, Carele iaste 
trupul Lui, plinirea Celui ce toate întru 
toate plineaște. 


CAP II 


i pre voi,fiind morţi cu păcatele şi 
cu greșalele, Întru carele odini- 
oară aţi îmblat, după veacul lumii 
aceştiia, după stăpînitoriul biru- 
Est 28i inţei văzduhului, duhului celui 
ce acum lucrează întru fiii neascultării, 
Întru carele şi noi toți am petrecut odini- 
oară întru poftele trupului nostru, făcînd 
voile trupului şi ale cugetelor, și eram fii 
den fire urgiei, ca şi ceialalţi, Iară Dum- 
nezău, bogat fiind întru milă, pentru cea 
multă a Lui dragoste carea au iubit pre noi, 
Şi pre noi, morţi fiind cu greșalele, împre- 
ună vii ne făcu cu Hristos—cu darul sînteţi 
mâîntuiţi! — Și împreună sculă și împreună 
așeză în ceale cerești, întru lisus Hristos, 
Ca să arate în veacurile ceale viitoare cea 
prea de prisosit bogăţia darului Lui cu 
bunătate asupra voastră întru Hristos 
lisus. Pentru că cu darul sînteţi mîntu- 
iţi, pren credință. Şi acesta nu de la 
voi: al lui Dumnezău e darul. Nu 
den faptă, ca nu neştine să să fălească. 

Cătră Efeseani 


Pentru că. facerea Lui sîntem, zidiți fiind 
întru Hristos lisus spre fapte bune, carele 
mai nainte au gătit Dumnezău, ca întru eale 
să îmblăm. Pentru aceaea aduceţi-vă 
aminte că voi, care eraţi odinioară limbile 
în trup, ceia ce să zic netăiați-împrejur de 
cea ce să zice împrejur-tăiat în trup, carea 
e făcută de mînă, Că eraţi în vreamea 
aceaea osebiţi de Hristos, înstriinați de pe- 
treacerea lui Israil și striini de legăturile 
făgăduinţei, nădeajde neavînd, și fără 
Dumnezău în lume. Iară acum, întru 
Hristos lisuş, voi, ceia ce odinioară eraţi 
departe, aproape v-aţi făcut întru sîngele 
lui Hristos. Pentru că El iaste pacea noas- 
tră, Cela ce au făcut amîndoao una, și mijlo- 
cul păreatelui gardului au dezlegat,  Vrajba, 
cu trupul Lui, leagea poruncilor, care era 
pusă în obiceaie, strică, ca pre acei doi să-i 
zidească întru El un om nou, făcînd pace; 
Şi să împace pre amîndoi într-un trup cu 
Dumnezău,pren cruce, omorînd vrajba cu ea. 
Şi venind, au vestit pace voao, celor de de- 
parte și celor de aproape; Căci pren El avem 
apropiarea amîndoi cu un Duh cătră Părinte- 
le. Deci dară nu mai sînteţi striini şi ne- 
mearnici, ce împreună -petrecători cu sfinţii 
şi de casa lui Dumnezău, Zidiţi fiind 
preste temelia apostolilor şi prorocilor, fiind 
în capul unghiului sîngur lisus Hristos, 
Întru Carele toată zidirea, împreună alcătu- 
indu-se, ăi AN spre besearecă sfîntă întru 
Domnul, ntru Carele şi voi împreună 
vă zidiţi spre lăcaș lui Dumnezău cu Duhul. 


CAP III 


entru aceaea eu, Pavel cel legat al lui 
Hristos lisus pentru voi, limbile — 
De veţi fi auzit diregătoria darului 
lui Dumnăzău cela ce s-au dat mie 
spre voi, Căci după descoperire 
au arătat mie taina, după cum am scris mai- 
nainte prepuţin,  Cătră care puteţi citind 
a socoti înţelesul mieu întru taina lui Hristos, 
Carea la alte neamuri nu s-au arătat fiilor 
oamenilor în ce chip acum s-au descoperit 
celor svinţi apostoli ai Lui și proroci, întru 
Duhul: Să fie limbile împreună moşteani 
şi împreună un trup şi împreună părtaş la 
făgăduinţa Lui, întru Hristos, pren Exan- 
ghelie,  Căruia am fost poslușnic, după 
dăruinţa darului lui Dumnezău, cea ce s-au 
dat mie după lucrarea puterii Lui. . Mie, 
celui mai' mic decît toți svinţii, s-au dat 
darul acesta, întru limbi a vesti cea necerce- 
tată bogăţia lui Hristos Și a lumina pre 
toţi, ce e împreunarea tainei cei ascunse den 
veaci întru Dumnezău, Celui ce toate au zi- 
dit pren Iisus Hristos, Ca să să cunoască 
acum la împărăţii şi la puteri, întru ceaie 
cereşti, pren  Besearecă, cea de multe 
fealiuri înţelepciune a .lui Dumnezău, 

După tocmala a veacilor, carea au făcutu-o 
întru Hristos Iisus, Domnul nostru, Întru 
Carele avem îndrăznirea şi apropiarea cu 
nădeajde, pren credinţa Lui. Pentru aceaea 
vă pohtesc să nu tînjiți întru necazurile 
meale ceale pentru voi, carea iaste mărirea 
voastră. Pentru aceaea plec genuchile 
meale cătră Părintele Domnului nostru 
lisus Hristos,  Dentru Carele tot neamul, 
în ceriuri şi pre pămînt, să numeaşte, Ca 
să dea voao după bogăţia măririi Lui, cu 
puteare a vă întări pren Duhul Lui, la cel 
denlăuntru om, Să lăcuiască pre Hristos 
pren credinţă întru inemile voastre, Cu 
dragoste înrădăcinaţi şi întemeiaţi, ca să 
puteţi cuprinde împreună cu toţi svinţii ce 
e lărgimea şi lungimea şi adîncimea și înăl- 
țţimea. Şi a cunoaşte cea pre deasupra 
cunoştinţii dragostea lui Hristos, ca să vă 
pliniţ la toată plinirea lui Dumnezău. 
Iară Celui ce poate mai presus de toate a 
face prea de prisosit den carele cearem au 
gîndim, după putearea cea ce să lucrează 
întru noi,  Aceluia e slava întru adunare 
în Hristos lisus, în toate neamurile veacului 
veacilor! Amin. 


CAP IV 


og dirept aceaea pre voi eu, cel 
legat întru Domnui, cu vrednicie 
să umblați chemării carii v-aţ che- 
mat, Cu toată smerenia şi blîn- 
USS deaţele, cu îndelungă-răbdare a 
mâniei, suferind unul pre alalt cu dragoste, 


păcii. 
chemat întru o nădeajde a chemării voas- 
tre, Un Domn, o credinţă, un botez. 
Un Dumnezău și Părinte tuturor, Cel preste 
toţi şi pren toţi şi întru toţi noi. Și la 
fieştecarele dentru, noi s-au dat darul după 
măsura darului lui Hristos. Pentru aceaea 
zice: „Suindu-Se întru înălţime, robit-au 
robime și deade dări oamenilor“. Iară 
ceaea ce zice că „Să sui“ ce iaste, fără 
numai că S-au şi pogorât întîiu la ceale mai 
de jos părţi ale pămîntului?  Cela ce S-au 
pogorât, Acesta iaste și Cela ce S-au suit mai 
presus de toate ceriurile, ca să să umple 
toate, Şi Acesta au dat pre unii apostoli, 
pre alții proroci, pre alţii de-bine-vestitori, 
pre alţii păstori și dascali,  Cătră înteme- 
iarea sfinţilor, spre lucru de slujbă, spre zi- 
direa trupului lui Hristos, Pînă unde vom 
sosi toţi la unirea leagii și a cunoștinţii 
Fiiului lui Dumnezău, spre om deplin, spre 
măsură de vîrstă a umplerii lu: Firistos; 
Ca să nu mai fimu prunci, învăluindu-ne și 
purtîndu-ne cu tot vîntul învățăturii, cu 
potcele oamenilor întru ficleşug, spre m=ș- 
terşugirea înşălăciunii; Ce, adeversţi fiin- 

indu-l, cu dragoste, să creaştem la El toate, 
Carele iaste „capul, Hristos,  Dentru Carele 
tot trupul, împreună cu mădulările alcătu- 
indu-să şi închegîndu-se pren toată pipă- 
irea dării, după lucrare, cu măsura a fiiște- 
căriia părți, creașterea trupului face, spre 
zidirea sa cu dragoste. Aceasta dirept 
aceaea zicu şi mărturisescu întru Domnul: 
ca să nu mai umblaţi voi după cum şi cealea- 
lalte limbi îmblă, întru deşertăciunea gîndu- 
lui lor, Întunecaţi fiind cu cugetul, fiind 
înstriinaţi de viața lui Dumnezău, pentru 
necunoştința cea ce iaste întru ei, pentru 
împietrirea inimii lor,  Carii opăcindu-se, 
pre dînșii s-au dat hlăpiei, spre facerea a 
toată necurăţia cu lăcomie.  lară voi nu 
aşa aţ cunoscut pre Hristos; De vreame 
ce pre EI aţi auzit și întru EI v-aţi învăţat, 
după cum iaste adevărul întru lisus, Să 
lepădaţi voi, după cea de mai nainte pe- 
treacere, pre omul cel vechiu, pre cela ce să 
strică după pohtele înşălăciunii, Şi să 
vă înnoiţi de iznoavă cu duhul gîndului 
vostru. Şi să vă îmbrăcaţi în omul cel 
nou, cela ce după Dumnezău s-au zidit, cu 
direptate şi curăţia adevărului.  Dirept 
aceaea, lepădînd minciuna, grăiţi adevărul 
fieștecarele cu aproapele lui, căci sîntem 
unul altuia mădulări.  „„Mîniaţi-vă, şisă nu 
greșiţi““. Soarele să nu apuie asupra urgi- 
sirii voastre, Nici daţi loc diavolului. 
Cela ce fură să nu mai fure; ce mai mult 
ostenească lucrînd binele cu mânile, ca să 
aibă să dea celui ce trebuie. Tot cuvîntul 
putred den gura voastră să nu iasă; ce care 
e bun, spre zidirea trebuinţei, ca să dea dar 
celor ce aud. Și nu mîhniţi Duhul cel 
Sfint al lui Dumnezău, întru Carele v-aţi 
pecetluit la ziua mântuirii. Toată amără- 
ciunea şi minia și urgia şi strigarea şi bleste- 
mul rădice-să de la voi, împreună cu toată 
răutatea. Şi vă faceţi unul cătră alaltu 
buni, milostivi, dăruindu-vă întru voi, după 
cum și Dumnezău întru Hristos au dăruit 


voao. 

CAP V 
aceţi-vă dară asemănători lui 
Dumnezeu, ca nişte fii iubiț 


Și umblaţi cu dragoste, după cum 
și Hristos au îndrăgit pre noi şi 
S-au dat pre Diînsul pentru noi, 
prescură ŞI jîrtvă lui Dumnezeu, spre miros 
de bună mirosenie. Iară curvia,și toată 
necurăţia, au lăcomia nice să să numească 
întru voi, după cum să cade sfinților, Și 
grozăvie, și graiuri nebuneşti, au glume cealea 
ce nu să cuvin; ce mai vîrtos mulțămită. 
Pentru că aceasta să știţ, că tot curvariul, au 
necuratul, au lacomul, carele iaste închină- 
toriu la idoli, nu are moştenire întru împără- 
ţia lui Hristos și Dumnezău.  Nimenea pre 


Poslanie 


voi să nu vă înșale cu deşarte cuvinte; că pen- 
tru aceastea vine urgia lui Dumnezău preste 
fiii neascultării. Deci nu vă faceţ împre- 
ună părtaș cu ei. Pentru că eraţi odini- 
oară întunearec, iară acum lumină întru 
Domnul. Ca fiii luminei umblaţi  —Pentru 
că roada Duhului întru toată bunătatea şi 
direptatea și adevărul —  Ispitind ce iaste 
bineplăcut Domnului. Şi nu vă adunaţi 
cu lucrurile ceale neroditoare ale întuneare- 
cului, ce mai vîrtos le și mustraţi. Pentru 
că cealea ce pre ascuns să fac de dînşii gro- 
zav iaste a le şi zice. Iară toate dove- 
dindu-să de lumină, să arată; pentru că tot 
ce să arată lumină iaste. Pentru aceaea 
zice: „„Scoală-te, cela ce dormi, şi te învie 
den morți și va lumina ţie Hristos“.  Cău- 
taţi dirept aceaea cum cu socotinţă umblaţi, 
nu ca niște neînțelepţi, ce ca înţelepții, 
Răscumpărind vreamea, căci zilele reale 
sînt. Pentru aceaea nu vă faceţ fără de 
minte, ce înțelegînd ce e voia Domnului. 
Și nu vă îmbătaţi cu vin, întru carea iaste 
nestîmpărare, ce vă umpleți cu Duh, 
Grăind voao cu cîntări și laude şi peveţii 
duhovnicești, cîntînd şi peveţind întru ini- 
mile voastre Domnului,  Mulţămind puru- 
rea pentru toate, întru numele Domnului 
nostru lisus Hristos, lui Dumnezeu și Pă- 
rintelui, Plecîndu-vă unul altuia cu frica 
lui Dumnezău.  Muierile, bărbaţilor voştri 
plecaţi-vă, ca Domnului; Căci bărbatul 


iaste capul muierii, după cum și Hristos cap 


besearecii, şi Acesta iaste Mîntuitoriu trupu- 
lui. Ce, în ce chip beseareca să supune lui 
Hristos, aşa şi muierile la bărbaţii lor întru 
toate. Voi, bărbaţii, iubiţ muierile voastre, 
după cum şi Hristos au iubit beseareca și 
pre El S-au dat pentru dînsa, Ca pre dînsa 
să o sfinţască curățindu-o cu spălarea apei 
în cuvînt, Ca să o puie aproape pre ea 
Luiș,slăvită besearecă, neavînd spurcăciune, 
au zbîrcitură, au altceva dentru aceastea, ce 
ca să fie svîntă şi fără prihană. Așa sînt 
datori bărbaţii să iubească pre ale lor mu- 
ieri, ca ale lor trupuri. Cela ce iubeaște pre 
a lui muiare pre dînsul iubeaște. Pentru 
că nimeanea niciodinioară ș-au urît trupul 
său, ce-l hrăneaște și încălzeaște pre el, 
după cum şi Hristos pre besearecă; Căci 
mădulări sîntem a trupului Lui, den trupul 
Lui și den oasele Lui. Pentru aceasta 
lăsa-va omul pre tată şi pre maică şi să va 
lipi lîngă muiarea lui și vor fi amîndoi un 
trup. Taina aceasta mare iaste—iară eu 
zic în Hristos şi întru besearecă— Însă 


şi voi fieştecarele pre a sa muiare așa să o 


iubească, ca pre el; iară muiarea să să 
teamă de bărbat. 

CAP VI 


”eciorii, ascultați pre părinţii voştri 
întru Domnul, pentru că aceasta 
iaste direptate. „„Cinsteaşte pre 
tată-tău şi pre maică“ —carea 
iaste poruncă dentiiu, întru făgă- 
duință— „Ca să-ţ fie ţie bine și să fii 
îndelungat de zile pre pămînt“. Şi, pă- 
rinţii, nu urgisiţ fiii voştri, ce-i hrăniţi pre 
ei cu învăţătură şi cu dojana Domnului. 
Slugile, ascultaț de stăpîni trupeaște, cu 
frică şi cutremur, cu prostimea inemii voas- 
tre, ca lui Hristos, Nu după slujba ce e 
întru ochi, ca cei ce vor să placă oamenilor; 
ce, ca nişte robi ai lui Hristos, făcînd voia 
lui Dumnezău den suflet, Cu bun cuget 
slujind Domnului, şi nu oamenilor, Știind 
că orice bine fieștecarele va face, aceasta va 
lua de la Domnul, ori rob, ori slobod. Şi, 
domnii, aceasteaş faceți cătră ei; lăsînd 
înfricoşirile, ştiind că şi al vostru şi al lor 
Domnul iaste în ceriuri și făţărnicie nu iaste 
la El. Deci, fraţilor miei, întăriţi-vă întru 
Domnul şi întru tăria vîrtutei Lui.  Îmbră- 
caţi-vă întru armarea lui Dumnezău ca să 
puteţi voi a sta cătră măiestriile diavolului. 
Căci nu iaste voao luptarea spre sînge și trup, 
ce cătră domnii, cătră puteri, cătră ţiitorii 
lumii întunearecului veacului acestuia, spre 
ceale duhovnicești ale vicleșugului întru 
ceale cereşti. Pentru aceaea luaţi toată 
armarea lui Dumnezău, ca să puteţi să staţi 
împotrivă în ziua cea rea și, toate supuindu- 
le, să staţi.  Staţi dirept aceaea, încinși 
fiind mijlocul vostru cu adevărul și îmbră- 
caţi fiind cu zaua direptăţii. Și încăl- 
țîndu-vă picioarele cu gătirea Evangheliei 
păcii.  Preste toate luînd pavăza credinţei, 
cu carele veţi putea toate săgețile celui vi- 
clean ceale arzătoare a le stinge.  Şicoiful 
mîntuirii priimiți și sabia Duhului, carele 
iaste graiul lui Dumnezău,  Pren toată 
ruga și rugăciunea rugîndu-vă în toată vrea- 
mea cu Duhul și întru aceastași priveghind 
cu toată răbdarea şi rugăciunea pentru toţi 
sfinţii, Și pentru mine, ca să să dea 
mie cuvînt întru deşchiderea gurii meale, 
cu îndrăzneală a arăta taina Evangheliei, 
Pentru carea mă rog în lanţu; ca întru ea să 
fiu cu îndrăznire, după cum mi se cuvine a 
grăi. Ce pentru ca să ştiţi și voi ceale 
despre mine, ce facu, toate voao le va arăta 
Tihic, cel iubit frate şi credincios posluşnic 
întru Domnul, Pre carele l-am trimis 
cătră voi şi întru aceastaş, ca să conoașteți 
ceale pentru noi şi să mîngiie inimile voas- 
tre. Pace, fraţilor, și dragoste cu cre- 
dinţă de la Dumnezău Părintele și Domnul 
lisus Hristos. Darul cu toţi ceia ce iubesc 

pre Domnul nostru Iisus Hristos Întru 
nestricare. Amin. 


Cătră efeseani s-au scris de la Rîm, pren 
Tihic. 

